wickkiey/tamil-wikipedia-chunked huggingface dataset:
# கரோலிங்கியக் கலை

**கரோலிங்கியக் கலை** (Carolingian art) என்பது, பிரான்கியப் பேரரசில், சார்லமனினதும் அவனது வாரிசுகளினதும் ஆட்சிக் காலப் பகுதியில், ஏறத்தாழ 780 - 900 வரையான 120 ஆண்டுகள் இருந்த ஒரு கலைப் பாணி. இது கரோலிங்கன் மறுமலர்ச்சி என அறியப்பட்டது. இக்கலை உற்பத்திகள் அரச சபையினதும், முக்கியமான துறவி மடங்களினதும் தேவைக்காக உருவாக்கப்பட்டன. இவ்வட்டத்துக்கு வெளியே கரோலிங்கியக் கலைப் பாணியைச் சேர்ந்த கலைப் பொருட்களில் தரம், கைவினைத்திறன், வடிவமைப்பில் சிக்கல்தன்மை என்பன மிகவும் குறைவாகக் காணப்பட்டன. இக்கலை இன்றைய பிரான்சு, செருமனி, ஆசுத்திரியா, வடக்கு இத்தாலி, கீழ் நாடுகள் ஆகியவற்றில் அடங்கியுள்ள பல மையங்களில் பயிலப்பட்டு வந்தது. இக்கலை, கண்டத்து மதச் சபைகளூடாகப் பிரித்தானியத் தீவுகளின் தீவுக்குரிய கலைப் பாணியிலிருந்தும், கரோலிங்க மையங்களில் வாழ்ந்த பைசண்டியக் கலைஞர்களிடம் இருந்தும் குறிப்பிடத்தக்க செல்வாக்குக்கு உட்பட்டிருந்தது.  
வடக்கு ஐரோப்பாவில் முதல் தடவையாகச் செந்நெறி நடுநிலக்கடல் கலை வடிவங்களையும், பாணிகளையும் மீள்விப்பதற்கான முழுமையான முயற்சி எடுக்கப்பட்டது. இதன் விளைவாக செந்நெறிப் பாணியினதும் வடக்குக் கூறுகளினதும் கலப்பான சிறப்புவாய்ந்ததும் கண்ணியமானதுமான பாணி உருவானது. குறிப்பாக மனித உருவங்களில் வடக்கு நம்பிக்கை அறிமுகமானதுடன், மேற்கில் ரோமனெசுக் கலைக்கும் பின்னர் கோதிக் கலைக்குமான அடிப்படைகளும் உருவாகின. கரோலிங்கியக் காலம், சில வேளைகளில் "முன்-ரோமனெசுக்" என அழைக்கப்படும் மத்தியகாலக் கலைக் காலத்தின் ஒரு பகுதியாகும். கரோலிங்கியக் காலத்தைத் தொடர்ந்து வந்த குழப்பமான இடைவெளிக்குப் பின்னர், புதிய ஒட்டோனிய வம்சம் ஏறத்தாழ 950 இலிருந்து, ஒட்டோனியக் கலையில் கரோலிங்கியப் பாணியை மேலும் வளர்த்ததன் மூலம் பேரரசுக் கலையை மீள்வித்தது.
# கரோலிங்கியக் கலை

## மேலோட்டம்

பைசண்டியப் பேரரசு அளவு பெரிய பேரரசு ஒன்றை உருவாக்கிய பின்னும், பழைய மேற்கு உரோமப் பேரரசுக்கு அளவில் போட்டியாக விளங்கக்கூடியதாக இருந்தும், மேற்காட்டிய பேரரசுகளுக்கு இருந்தது போன்ற கலைப் பாணி ஒன்று தமக்கு இல்லை என்ற உணர்வு கரோலிங்கிய அரச அவைக்கு இருந்திருக்க வேண்டும்.  
குறியீட்டளவில் உரோமைப் பிரதிநிதித்துவப்படுத்திய சார்லமன் உரோமப் பண்பாட்டையும், கல்வியையும் மேற்கில் மீள்விக்க விரும்பினான். அத்துடன், அலங்காரமான செருமானிய புலப்பெயர்வுக் கலையைப் போலன்றி, கதைகளைக் கூறுவதற்கும், உருவங்களைத் திறமையாக வெளிப்படுத்துவதற்கும் வல்லமை கொண்ட கலைப் பாணி ஒன்றும் தேவைப்பட்டது. தொடக்கக் கிறித்தவப் பண்பாடு, பைசண்டியப் பண்பாடு ஆகியவற்றின் கலைச் சாதனைகளோடு தன்னுடையதைக் குறியீட்டளவில் இணைத்துக்கொள்ளவும், அவற்றுக்கு இணையாகப் போடியிடவும் சார்லமன் கடந்த காலத்தின் பெரும் அரசர்களின் வாரிசாகத் தன்னை நிறுவிக்கொள்ள விரும்பினான்.  
ஆனால், இது உரோமப் பண்பாட்டை மீள்வித்தல் என்ற உணர்வு அடிப்படையிலான விருப்பத்துக்கும் மேற்பட்டதாகவே இருந்தது. சார்லமனின் ஆட்சிக் காலத்தில் பைசண்டிய உருவ வழிபாட்டு எதிர்ப்புச் சர்ச்சை பைசண்டியப் பேரரசை இரண்டாகப் பிரித்திருந்தது. சார்லமன், மேற்கத்தியத் திருச்சபையின் உருவ வழிபாட்டு எதிர்ப்புக்கு எதிரான நிலைப்பாட்டை ஆதரித்தான். சார்லமனின் கட்டளையின்படி லிப்ரி கரோலினிஅரசசபை வட்டாரத்தின் நிலைப்பாட்டை வெளிப்படுத்தினான். நடுநிலக்கடல் உருவ வழிபாட்டுப் பண்பாட்டு நினைவுகளில் இருந்து எவ்வித தடையும் இல்லாமல், சார்லமன் தனது முதல் பாரிய கிறித்தவ சமயச் சிற்பத்தை அறிமுகப்படுத்தினான். இது மேற்கத்தியக் கலைக்கு ஒரு சிறப்பு வாய்ந்த முன்மாதிரியாக இருந்தது.  
நியாயமான அளவு கரோலிங்கிய விளக்கப் படங்களோடு கூடிய கையெழுத்துப் பிரதிகளும், பெரும்பாலும் யானைத் தந்தத்திலான சிறிய அளவு சிற்பங்களும், இன்றும் கிடைக்கின்றன. ஆனால், உலோக வேலைகள், சுவரோவியங்கள், அது போன்ற பிற ஆக்கங்கள் மிகக் குறைவாகவே உள்ளன.
# பெலீச்ச பியாத்தோ

**பெலீச்ச பியாத்தோ** (*Felice Beato*, 1832 – சனவரி 29, 1909), அல்லது **பீலிக்சு பியாத்தோ** (*Felix Beato*) இத்தாலிய–பிரித்தானிய ஒளிப்படக் கலைஞர். கிழக்கு ஆசியாவில் ஒளிப்படங்களை எடுத்த முதல்நபர்களில் இவரும் ஒருவர். போர்க்காலங்களில் ஒளிப்படம் எடுத்த முதல் நபர்களில் ஒருவராகவும் இருந்தார். இவரது பாணிக்காகவும் தனியுருவப் படங்களுக்காகவும் ஆசியா, நடுநிலப் பகுதிகளிலிருந்தக் கட்டிடங்கள், இயற்கைக் காட்சி அகலப்பரப்புப் படங்களுக்காகவும் அறியப்படுகிறார். பியாத்தோ பல நாடுகளுக்கும் சுற்றுலா சென்று அந்நாட்டு இயற்கைக் காட்சிகளையும் மக்களையும் நிகழ்வுகளையும் ஒளிப்படங்களாக ஐரோப்பிய, வட அமெரிக்க மக்களிடையே கொண்டு சேர்த்தார். இவரது படைப்புகளில் சிப்பாய்க் கிளர்ச்சி, 1857, இரண்டாம் அபின் போர் ஆகியவையும் அடங்கும்; இவை ஒளிப்பட இதழியலில் முன்னோடி எனலாம். மற்ற ஒளிப்படக் கலைஞர்களிடையே இவரது தாக்கம் இருந்தது. குறிப்பாக இவர் கற்பித்த, உடன் பணி செய்திருந்த யப்பானியக் கலைஞர்களிடையே ஆழமான, நிலைத்த பெரும் தாக்கத்தை ஏற்படுத்தி இருந்தார்.
# பெலீச்ச பியாத்தோ

## இளமையும் அடையாளமும்

2009இல் கண்டெடுக்கப்பட்ட இவரது மரணச் சான்றிதழ் ஒன்றில் பியாத்தோ 1832ஆம் ஆண்டு வெனிசு நகரில் பிறந்தவர் என்றும் சனவரி 29, 1909இல் புளோரன்சில் இறந்தார் என்றும் பதியப்பட்டுள்ளது. மேலும் இச்சான்றிதழில் இவரு ஓர் பிரித்தானியர் என்றும் திருமணமாகாதவர் என்றும் பதியப்பட்டுள்ளது. பியாத்தோவின் இளமைக் காலத்தில் அவரும் அவரது குடும்பத்தினரும் கிரீசின் கொர்ஃபூ தீவிற்கு குடி பெயர்ந்திருக்கலாம். அப்போது கொர்ஃபூ தீவு பிரித்தானிய கடல்கடந்த பகுதியான ஐயோனியத் தீவுகளின் அங்கமாக இருந்தது. இதுவே பியாத்தோவின் பிரித்தானிய குடிமைக்கு காரணமாகவும் இருக்கலாம்.|group="note"}}  
பல ஒளிப்படங்களிலும் "பெலீச்ச அந்தோனியோ பியாத்தோ" என்றும் "பெலீச்ச அ. பியாத்தோ" என்றும் குறிப்பிடப்பட்டிருந்ததால் சமகாலத்தில் இதே பெயருடன் மற்றுமொரு ஒளிப்படக் கலைஞரும் எகிப்து, யப்பான் நாடுகளுக்கு சென்றாரோ என்ற ஐயம் இருந்தது. 1983இல் இதற்குத் தீர்வாக "பெலீச்ச அந்தோனியோ பியாத்தோ" என்பது இரு சகோதரர்கள், சில நேரங்களில் பெலீச்ச பியாத்தோவும் அந்தோனியோ பியாத்தோவும் கையொப்பத்தைப் பகிர்ந்தவாறு இணைந்து பணியாற்றினர் என்று சண்டல் எடெல் சுட்டிக்காட்டினார். இந்தக் கையொப்பத்தால் எழுந்த குழப்பத்தால் இன்று வரை இந்த இரு ஒளிப்படக் கலைஞர்களில் எது யார் எடுத்தது என்பதை அடையாளப்படுத்த இயலாதுள்ளது.
# பெலீச்ச பியாத்தோ

## நடுநிலக் கடல், கிரீமியா, இந்தியா

ஒளிப்படக் கலைஞராக பெலீச்ச பியாத்தோவின் துவக்கத்தைக் குறித்து தெளிவான சான்றுகள் கிடைக்கப்பெறவில்லை. இருப்பினும் தனது முதல் ஓளிப்படக்கருவி வில்லையை பாரிசில் 1851இல் வாங்கியதாகத் தெரிகிறது. பிரித்தானிய ஒளிப்படவியலாளர் ஜேம்சு இராபர்சனை மால்ட்டாவில் 1850இல் சந்தித்து அவருடன் இணைந்து 1851இல் கான்ஸ்டண்டினோபில் சென்றுள்ளார். 1855இல் ஜேம்சு இராபர்சன் (1813–88), இவருக்கு மச்சானானார். அரச நாணயச்சாலையில் தலைமை அதிகாரியாக இருந்த இராபர்ட்சன் தனது முதல் வணிகநோக்கிலான ஒளிப்பட நிலையத்தை1854-56 வாக்கில் திறந்தார். இந்த நாணயச்சாலையில் இராபர்சன் 1843இலிருந்து பணியில் இருந்துள்ளார். 1840களில் இராபர்சன் ஒளிப்படங்கள் எடுக்க கற்றுக் கொண்டுள்ளார். இராபர்ட்சனுடன் பியாத்தோ இணைந்து "ராபர்ட்சன் & பியாத்தோ" என்ற வணிக முயற்சியைத் தொடங்கினர். இவர்களுடன் பியாத்தோவின் அண்ணன் அந்தோனியோவும் இணைந்து கொண்டார். மூவரும் மால்ட்டா, கிரீசு, எருசலேம் பகுதிகளில் உள்ள இயற்கைக் காட்சிகளை ஒளிப்படம் எடுத்து வந்தனர். இந்தக் காலகட்டத்தில் எடுக்கப்பட்ட ஒளிப்படங்களில் "ராபர்ட்சன், பியாத்தோ & கோ." என்ற ஒப்பம் உள்ளது. இதில் "& கோ." அந்தோனியோவைக் குறிப்பதாகும்.  
1854இன் பிற்பகுதியில் அல்லது 1855 முற்பகுதியில் ஜேம்சு இராபர்ட்சன் பியாத்தோவின் உடன்பிறப்பான லியோனில்டா மாரியா மாடில்டா பியாத்தோவை திருமணம் புரிந்தார். இவர்களுக்கு மூன்று குழந்தைகள் பிறந்தன. போர்க்கள நிலைகளால் தனியாக செயல்படும் நிலைகள் ஏற்பட்டன. முந்தைய நிருபர் பென்டன் மிகவும் கண்ணியமான முறையில் அறிவித்த வந்த நிலையில் பியாத்தோவும் ராபர்ட்சனும் மாறாக அழிவுகளையும் மரணங்களையும் காட்சிப்படுத்தினர். செப்டம்பர் 1855இல் செவஸ்தபோல் வீழ்ந்ததை ஒளிப்படம் எடுத்தனர். 60 படங்கள் கொண்ட இத்தொகுப்பு போரின் போக்கை மாற்றின. போர்க்கால ஒளிப்பட இதழியலுக்கு இவை முன்னோடியாகவும் வரையறுக்கும் நிகழ்வுகளாகவும் அமைந்தன.  
பெப்ரவரி 1858இல் பியாத்தோ கொல்கத்தா வந்தடைந்தார். வட இந்தியா முழுவதும் பயணித்து சிப்பாய்க் கிளர்ச்சி அழிவுகளையும் பின்விளைவுகளையும் ஆவணப்படுத்தினார். இக்காலகட்டத்தில் முதன்முறையாக உயிரற்ற சடலங்களின் ஒளிப்படங்களை எடுத்தார். தில்லி, கான்பூர், மீரட், பெனாரசு, அமிருதசரசு, ஆக்ரா, சிம்லா, லாகூர் நகரங்களுக்கும் சென்று காட்சிகளைப் படம் பிடித்துள்ளார். சூலை 1858இல் இவரது மூத்தவர் அந்தோனியோவும் வந்து சேர்ந்து கொண்டார். இருவரும் உடல்நலக் காரணங்களால் திசம்பர் 1859இல் இந்தியாவை விட்டு எகிப்து சென்றடைந்தனர். 1862இல் தீபையில் ஒளிப்பட நிலையம் திறந்தனர்.
# பெலீச்ச பியாத்தோ

## சீனா

### கோடை அரண்மனை

யின் (யிகே யுவான்) வென்சாங் விதானம் அல்லது வென்சாங் கோபுரம் (文昌阁) ]]
# பெலீச்ச பியாத்தோ

## யப்பான்

, போஷின் போரின்போது (1868–1869)]]
# பெலீச்ச பியாத்தோ

## பர்மா (தற்கால மியான்மர்) மற்றும் பிந்தைய ஆண்டுகள்

யின் அரசியார் வெள்ளி பகோடா, c. 1889]]
# பெலீச்ச பியாத்தோ

## இறப்பு

பியாத்தோ ரங்கோன் அல்லது மண்டலையில் 1905 அல்லது 1906 வாக்கில் இறந்ததாக துவக்கத்தில் நம்பப்பட்டாலும் 2009இல் கண்டெடுக்கப்பட்ட மரணச் சான்றிதழின்படி பியாத்தோ இத்தாலியின் புளோரன்சில் சனவரி, 29, 1909இல் இறந்தார்.
# செல்ட்டியக் கலை

**செல்ட்டியக் கலை** (Celtic art) என்பது, வரலாற்றுக்கு முந்திய காலத்தில் இருந்து தற்காலம் வரை ஐரோப்பாவில் வாழ்பவர்களும், செல்ட்டிய மொழியைப் பேசுபவர்களுமாகிய செல்ட்டு என அழைக்கப்படும் மக்களோடு தொடர்புடைய கலை ஆகும். அதே வேளை, என்ன மொழி பேசியவர்கள் என்று தெரியாவிட்டாலும், செல்ட்டிய மொழி பேசுபவர்களுடன் பண்பாட்டு, பாணி சார்ந்த ஒற்றுமைகளைக் கொண்ட பழங்கால மக்களின் கலைகளும் செல்ட்டியக் கலைக்குள் அடக்கப்படுகின்றன.  
செல்ட்டியக் கலை என்னும் தொடரினுள் மிக நீண்ட காலமும், பெரிய புவியியற் பரப்பும், பல பண்பாடுகளும் அடங்குவதால் வரைவிலக்கணம் கூறுவதற்குக் கடினமானது. ஐரோப்பாவில் கலைத் தொடர்ச்சியை வெங்கலக் காலத்திலிருந்து அல்லது அதற்கு முந்திய புதிய கற்காலத்தில் இருந்து தொடங்குவதற்கு முன்மொழியப்பட்டது. ஆனால், தொல்லியலாளர்கள் "செல்டிய" என்னும் சொல்லைப் பொதுவாக ஏறத்தாழக் கிமு 1000 தொடக்கம் குறிப்பிட்ட பகுதிகளை உரோமப் பேரரசு கைப்பற்றும் வரையில் நிலவிய ஐரோப்பிய இரும்புக்காலப் பண்பாட்டைக் குறிக்கின்றனர். கலை வரலாற்றாளர்கள் "சில்ட்டியக் கலை" பற்றிய உரையாடலை "லா டேனே" (கிமு 5 - முதலாம் நூற்றாண்டு) காலத்துக்குப் பின்னரே தொடங்குகின்றனர். "தொடக்க செல்ட்டியக் கலை" என்பது இக்காலத்தைக் குறிக்கப் பனன்படுத்தும் இன்னொரு சொற்றொடர். பிரித்தானியாவில் இது கிபி 150 வரை நீட்டப்படுகின்றது. கெல்சு நூலையும் அது போன்ற பிற தலைசிறந்த படைப்புக்களையும் உருவாக்கியதும், பெரும்பாலான ஆங்கிலம் பேசும் நாடுகளின் "செல்ட்டியக் கலை" என்பதால் புரிந்துகொள்ளப்படுவதுமான, பிரித்தானியாவினதும், அயர்லாந்தினதும் தொடக்க மத்தியகாலக் கலை, கலை வரலாற்றில் தீவுக்குரிய கலை என அழைக்கப்பட்டது. இதுவே மிகவும் அறியப்பட்ட பகுதியேயன்றி தொடக்க மத்திய காலத்தைச் சேர்ந்த செல்ட்டியக் கலையின் முழுமை அல்ல. இசுக்காட்லாந்தின் பிக்டியக் கலையும் இதற்குள் அடங்குகின்றது.  
இரண்டு பாணிகளும், செல்ட்டியம் அல்லாத மூலங்களின் செல்வாக்குகளின் ஊடாகப் பல அம்சங்களைப் பெற்றுள்ளன. ஆனால், இப்பாணிகளில், உருவங்களை விட வடிவவியல் வடிவங்களே பெரிதும் விரும்பப்பட்டன. அவ்வாறு உருவங்கள் பயன்படுத்தப்பட்டாலும் அவை உண்மைத் தன்மை கொண்டவையாக இருக்கவில்லை. வெளிச் செல்வாக்குக்கு உட்பட்டே கதைக் காட்சிகள் காணப்படுகின்றன. வட்ட வடிவங்கள், முச்சுருள்கள், சுருள்கள் என்பன வழமையாகக் காணப்படும் வடிவங்கள். இன்று கிடைக்கக்கூடிய பெரும்பாலான இப்பாணி சார்ந்த பொருட்கள் அரிய உலோகங்களால் ஆனவை. இது அக்காலக் கலை உற்பத்திகளை முழுமையாக வெளிக்காட்டவில்லை என்பது வெளிப்படை. பிக்டியக் கற்களையும், தீவுக்குரிய உயர் சிலுவைகளையும் தவிரப் பெரிய சிற்பங்கள் மிக அரிதாகவே கிடைக்கின்றன.  
18 ஆம் நூற்றாண்டு தொடக்கம் தற்காலம் வரையிலான செல்ட்டிய மறுமலர்ச்சி சார்ந்த காண்பியக் கலைகளும் "செல்ட்டியக் கலை" என்பதற்குள் அடங்குகின்றன. தமது அடையாளத்தையும், தேசியத்தையும் வெளிக்காட்டுவதற்காக, பெரும்பாலும் பிரித்தாலியத் தீவுகளில் வாழும் தற்காலச் செல்ட்டுகளின் முயற்சியால் இது தொடங்கியது. இப்பாணி செல்ட்டிய நாடுகளுக்கு அப்பாலும் பிரபலமானது. செல்ட்டியச் சிலுவை இறந்தோர் நினைவுச் சின்னம் முதல் பச்சை குத்துவதற்கான வடிவங்கள் வரையானவை உள்ளிட்ட பல வடிவங்களில் இப்பாணி இப்போதும் பயின்று வருகின்றது.  
நேர் கோடுகள் இல்லாமலும், சமச்சீர்த் தன்மையை மிகக் குறைவாகவே பயன்படுத்தியும், செந்நெறி மரபின் நடு நாயகமாக விளங்கிய இயற்கையைப் போலியாக உருவாக்கும் தன்மையிலிருந்து விலகியும் அலங்காரமானதாகச் செல்ட்டியக் கலை விளங்கியது. இப்பாணியில் சிக்கலான குறியீடுகளும் பயன்படுத்தப்பட்டன.
# இரியாக்ட் இயக்குதளம்

**ரியாக்ட் இயக்குதளம்**, ஒரு கட்டற்ற உரிமம் உள்ள இயக்குதளம் ஆகும். இது சி மற்றும் சி++ நிரல் மொழிமூலம் உருவாக்கபட்டது. 1998 ஆம் ஆண்டு இதன் முதல் பாதிப்பு வெளியானது. வரைகலை பயனர் இடைமுகம் கொண்ட இயக்குதளம் என்பதனால் விண்டோஸ் இயக்கு தளத்துக்கு மாற்றாக இதனை பயன்படுத்தலாம்.  
1996-ஆம் ஆண்டு கட்டற்ற மென்பொருள் உருவாக்குனர் குழு பிரீவின் 95 என்ற திட்டத்தை உருவாக்கி அதன் மூலம் விண்டோசு 95 இயக்குதளத்திற்கு பதிலாக ஒருமாற்று கட்டற்ற இயக்குதளம் உருவாக்க விழைந்தனர்.  
விண்டோசு இயக்குதளத்தின் வலையமைப்பு சேவைகளை கட்டற்ற மென்பொருள் சாம்பா மூலம் பயன்படுத்தலாம்.  
2015 ஆம் ஆண்டு இரசிய அரசின் தொடர்பியல் அமைச்சகம் ரியாக்ட் இயக்குதளம் தனிநபர் மேசைகணினியிலும், வழங்கி கணினியிலும் பயன்படுத்தப்படும் இறக்குமதி செய்யக்கூடிய கட்டுப்பாடுகளுடன் கூடிய உரிமம் பெற்ற இயக்குதளத்திற்கு மாற்றாக இதனைப் பயன்படுத்துவதின் மூலம் ரசிய கட்பாடுகளுடன் கூடிய உரிமம் பெற்ற இயங்குதளத்தில் சார்ந்து இருப்பதை தவிர்க்கலாம் என்று கூறியுள்ளது.
# இரியாக்ட் இயக்குதளம்

## வெளிஇனைப்புகள்

https://www.reactos.org/
# சிவகாசி கலவரம் 1899

**சிவகாசி கலவரம் 1899** (*Sivakasi riots of 1899*) என்பது தமிழ்நாட்டின், விருதுநகர் மாவட்டத்திலுள்ள, சிவகாசியில் 1899சூன் 6அன்றுதொடர்ந்து நடந்தசாதிக் கலவரங்களைக் குறிப்பிடுவது ஆகும்.
# சிவகாசி கலவரம் 1899

## பின்னணி

நாடார்சமூகமானது பெரும்பாலும் பனை மரமேறுதல்சார்ந்த தொழிலில் ஈடுபட்டுவந்தனர், இதில் கள் உற்பத்தியும் அடங்கும்,இத்தொழில் பிறஇடைநிலைச் சாதிகளை விடவும்தாழ்ந்ததாகக்கருதப்பட்டது.ஆனால் 19 ஆம் நூற்றாண்டில் தாழ்த்தப்பட்ட சாதிகளை விட ஒப்பீட்டளவில்சற்றுஉயர்ந்தநிலையில்இவர்கள் இருந்தனர்.நாடார்களில்நாடான் அல்லது நிலமைக்காரர் என அறியப்படும்உள்சாதியைச்சேர்ந்த ஒரு சிறிய குழுவினர், செல்வந்த நிலப்பிரபுக்களாகவும் இருந்தனர்.  
சில நாடார் வணிகர்கள் தங்கள்பகுதியில்இருந்துவடக்கு திருநெல்வேலிமற்றும் விருதுநகர் ஆகிய இடங்களுக்கு குடிபெயர்ந்தனர். காலப்போக்கில், இந்தநாடார்கள் (வடக்குநாடார்கள்) வணிக ரீதியாக19 ஆம் நூற்றாண்டின் பிற்பகுதியில்செழிப்படைந்துமேல்நிலைக்குவந்தனர். வணிகத்தால்வடக்கு நாடார்களின் செல்வம் அதிகரித்ததால், அவர்கள் தங்கள் சமூக நிலைமையை மேம்படுத்திக்காட்ட வட இந்திய சத்ரியர்களின் பழக்கவழக்கங்களை படிப்படியாகமேற்கொள்ளத் தொடங்கினர். இந்தவழிமுறையானதுசமசுகிருதமயமாக்கம்எனஅறியப்படுகிறது.ஆனால் நாடார்களை ஏறத்தாழ அனைத்து இடநிலைச்சாதியினரும் ஒதுக்கித் தள்ள முயற்சித்தனர். இந்தச் சமயத்தில் தான் பலர் 'நாடன்' என்றுதங்களை அழைக்கத்துக்கொண்டுதங்கள்பெயரில்பின்னொட்டாகஆக்கத்தொடங்கினர்.இந்தப்பட்டத்தைஇதற்குமுன்புநாடார்களில்ஒருசிறியஉட்பிரிவினரும், நிலப்பிரபுக்களுமான நிலமைக்கார்கள் மட்டுமேபூண்டிருந்தனர்.சமுதாயத்தில் செல்வந்தர்களாகவும், சக்திவாய்ந்தவர்களாகவும் இருந்த சிவகாசிநாடார்கள், தங்களின்பல்லக்குத்தூக்கிகளாக மறவர்களைப் பணியமர்த்தியிருந்தனர். இராமநாதபுரத்தின் ஆறு நகரங்களில்நாடார்களின்பொருளாதாரவளர்ச்சியும்,தங்களை சத்திரியர்எனஅழைத்துக்கொள்வதும், அவர்களுக்கு மேலே உள்ள சாதியினரான, வேளாளர்கள் மற்றும் குறிப்பாக மறவர்கள்போன்றோருக்குஎரிச்சலையும்கோபத்தையும் ஏற்படுத்தியது. நாடார் சமுதாயத்தின் ஒரு பகுதியினரில் சிலர் கத்தோலிக்கம் மற்றும் சீர்திருத்தத் திருச்சபை ஆகிய இரண்டுகிறித்தவ சமயத்திற்கும் மாறினர். இருப்பினும், கிட்டத்தட்ட 90% பெரும்பான்மையினர் இந்துக்களாகவே இருந்தனர்.
# சிவகாசி கலவரம் 1899

## கலவரம்

சிவகாசியில் நாடார்களுக்கும் இதர மேல்சாதியினருக்கும் இடையில் 1895 ஆண்டில் விரிசல் விடத் துவங்கியது. அந்த ஆண்டு விசுவநாத சுவாமி கோயில் என்னும் சிவன் கோயிலின் அறங்காவலர் குழுவில் நாடார் ஒருவரையும் உறுப்பினராக்க வேண்டும் என்று நாடார்கள் கோரினர். இதன்பிறகு நாடார்கள் 1897 இல் அவர்களின் மாரியம்மன் கோயில் பூசாரியாக இருந்த பண்டாரத்தை நீக்கிவிட்டு சிதம்பரத்தில் இருந்து ஒரு பிராமணரை அழைத்துவந்து பூசாரியாக்கினர். அந்தப் பிராமணர் நாடார்களின் வீட்டு நிகழ்ச்சிகளில் சமயச் சடங்குகளைச் செய்துவந்தார். நாடார்களின் இந்த மேல்நிலையாக்கச் செயல்கள் பிற மேல்சாதியினருக்கு ஆத்திரத்தை உண்டாக்கியது. 1898 சூலை 16 அன்று சில நாடார்கள் சிவன் கோயிலின் பூட்டை உடைத்து நுழைந்துவிட்டதாகச் செய்தி பரவியது, இதற்குப் பதிலடியாக மேல்சாதியினர் அன்று இரவு நாடார்களின் பத்திரக்காளியம்மன் கோயில் நந்தவனத்துக்குத் தீவைத்தனர். அதற்கு எதிர்ப்பாக நாடார்கள் சூலை 17 அன்று சிவன் கோயில் நுழைவாயில் கதவை உடைத்தனர். அத்துமீறி கோயிலுக்குள் நுழைந்ததாக ஒன்பது நாடார்கள் கைது செய்யப்பட்டனர். பின்னர் பொய்வழக்கு எனத் தீர்ப்பாகிக் கைதான நாடார்கள் விடுதலையாயினர். அதன்பிறகும் அவ்வப்போது இரு சமூகத்தினருக்கும் இடையில் உரசல்கள் தோன்றியபடி இருந்தன. இதனையடுத்து சாதி உணர்வுமிக்க சுற்றுவட்டார மறவர்கள் சிவகாசியைத் தாக்கி நாடார்களுக்குத் தக்கபாடம் புகட்ட முடிவெடுத்து ஆட்களைத் திரட்டினர். 1899ஆண்டு சூன் 6 ஆம்தேதி, 5,000கொண்ட மறவர்களின் குழு ஒன்று திரட்டப்பட்டது.  
இந்தவிசயத்தைமுன்பேஅறிந்தநாடார்கள் அதற்குதயாராகஇருந்தனர்.இதையடுத்துதாக்கவந்தமறவர்களைசுமார் 1500நாடார்கள் எதிர்த்துசண்டையிட்டனர். வணிகப் பகையின் காரணமாக சிவகாசி முசுலீம்களும் நாடார்களைத் தாக்கியதாகக் கூறப்படுகிறது.இந்தத்தாக்குதல் கிட்டத்தட்ட இரண்டு மணி நேரம் நீடித்தது.சூறையாடலைநிகழ்த்திய மறவர்கள்பின்னர் பின்வாங்கிச்சென்றனர்.இக்கலவரத்தில்நாடார்களின் எண்ணுற்றுஎன்பத்தாறுவீடுகள்எரிக்கப்பட்டன. மொத்தம் 21 பேர் கொல்லப்பட்டனர்.இதில்காயமடைந்தமூன்றுநாடார்கள் பின்னர் இறந்தனர். 1899 சூலை நடுப்பகுதியில் இராணுவ தலையீட்டிற்கு பின்னர் கலகங்கள் முடிவுக்கு வந்தன.
# பெர்கானா

குசான் பேரரசில் முக்கிய நகரமாக பெர்கானா விளங்கியது. கிமு 329ல் அலெக்சாந்தர் காலத்திலும்; ஹெலனியக் காலத்தில், செலூக்கியப் பேரரசு மற்றும் கிரேக்க பாக்திரியா பேரரசு காலத்திலும், பெர்கானா நகரம் கிரேக்க யவனர்களின் குடியிருப்புகளில் ஒன்றாக விளங்கியது.  
பாரசீகத்தின் சன்னி இசுலாமிய சாமனித்துப் பேரரசில் (819–999)
பெர்கானா நகரம் அரசியல் முக்கியத்துவம் வாய்ந்த நகரமாக விளங்கியது.  
முகலாயர் வம்சத்தின் பிறப்பிடமாக பெர்கானா நகரம் இருந்தது. பாபரின் தந்தை ஒமர் சேக் மிர்சா பெர்கானா நகரத்தின் படைத்தலவராக இருந்தவர். 1498ல் மிர்சாவின் இறப்பிற்குப் பின், இளம் வயதில் பாபர் பெர்கானவின் படைத்தலைவரானார்.
# பெர்கானா

### நவீன வரலாறு

1873ல் உருசியப் பேரரசின் விரிவாக்கத்தின் போது பெர்கானா பிரதேசம் ருசியாவில் இணைந்தது. நவீன பெர்கானா பாசறை நகரமாக 1876ல் ருசியர்களால் நிறுவப்பட்டது. 1907ல் ருசிய இராணுவ ஆளுநர் மிகேல் ஸ்கோபெலெவ் என்பவர் பெர்கானா நகராத்திற்கு **நியு மார்கெலன்** எனப்பெயரிட்டார்.  
1924ல் போல்செவிக் புரட்சியாளர்கள் நியு மார்கெலன் நகரத்தைக் கைப்பற்றி, அதற்கு மீண்டும் பெர்கானா எனப்பெயரிட்டனர்.  
இருபதாம் நூற்றாண்டில் பெர்கானா நகரம் நெசவு மற்றும் வேதியல் உரத் தொழிற்சாலைகளின் மையமாக மாறியது. சோவியத் ஒன்றிய ஆட்சியின் போது,இரண்டாம் உலகப் போரின் விளைவாக, இந்நகரத்தில் தொழிற்சாலைகள் வளரத் துவங்கியது.
# பெர்கானா

## கல்வி நிலையங்கள்

1. பெர்கானா மருத்துவக் கல்லூரி 2. பெர்கானா பல்நோக்கு தொழில்நுட்பக் கல்லூரி 3. கிர்குலி தொழில் பயிற்சிக் கல்லூரி 4. கிர்குலி பல்நோக்கு தொழில்நுட்பக் கல்லூரி 5. பெர்கானா பல்கலைக்கழகம், பெர்கானா 6. பெர்கானா தவுலத் பல்கலைக்கழகம், பெர்கானா
மற்றும் 7. குவாகுவான் தவுலத் பெடகோக்கிய நிறுவனம், கோக்கந்து
# பெர்கானா

## தட்பவெப்பம்

பெர்கானா குளிர் மண்டல பாலைவனப் பகுதியாகும்.
குறைந்த பனிக்காலம் கொண்டது. குளிர்கால சராசரி குறைந்தபட்ச வெப்பம்
-2.8° ஆகவும்; அதிகபட்ச வெப்பம் 4.6&nbsp;°C ஆகவும் உள்ளது.
கோடைக்காலத்தின் போது சனவரி மாத குறைந்தபட்ச வெப்பம் 20.3&nbsp;°C ஆகவும், சூலை மாத அதிகபட்ச வெப்பம் 34.7&nbsp;°C ஆகவும் உள்ளது. ஆண்டு சராசரி மழைப்பொழிவு 200 மில்லி மீட்டருக்கும் குறைவாக உள்ளது. பனிக்காலத்திலும், பருவ மழைக்காலத்திலும் அதிக மழைப்பொழிவு கொண்டுள்ளது.
# கருண் நாயர்

**கருண் கலாதரன் நாயர் (Karun Kaladharan Nair** (பிறப்பு: டிசம்பர் 6, 1991) இந்தியத் துடுப்பாட்ட அணியின் வீரர் ஆவார். வலது கை மட்டையாளரான இவர் அவ்வப்போது வலது கை புறத்திருப்பப் பந்து வீச்சாளராகவும் உள்ளார். இந்தியன் பிரீமியர் லீக் போட்டிகளில் பெங்களூர் ராயல் சேலஞ்சர்ஸ், ராஜஸ்தான் ராயல்ஸ் மற்றும் டெல்லி டேர்டெவில்ஸ் அணிகளுக்காக விளையாடினார். 2018 இந்தியன் பிரீமியர் லீக் போட்டித் தொடரில் இவர் கிங்சு இலெவன் பஞ்சாபு அணிக்காக விளையாடி வருகிறார். மேலும் 19 வயதிற்கு உட்பட்டோருக்கான இந்திய அணியிலும் விளையாடியுள்ளார். உள்ளூர்ப் போட்டிகளில் கருநாடக மாநிலத் துடுப்பாட்ட அணிகளுக்காக விளையாடி வருகிறார்.  
2016 ஆம் ஆண்டில் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகமானார். இந்தத் தொடரின் மூன்றாவது போட்டியில் 303 ஓட்டங்கள் எடுத்தார். இதன்மூலம் தனது முதல் தொடரில் முந்நூறு ஓட்டங்கள் அடித்த மூன்றாவது சர்வதேச வீரர் எனும் சாதனையைப் படைத்தார்.
# கருண் நாயர்

## உள்ளூர்ப் போட்டிகள்

கருண் நாயர் 2013- 2014 ஆம் ஆண்டுகளுக்கான ரஞ்சிக் கோப்பையில் கருநாடக அணிக்காக விளையாடினார். இந்தத் தொடரை கருநாடக அணி வென்று கோப்பையைக் கைப்பற்றியது. இந்தத் தொடரில் தொடர்ச்சியாக மூன்று நூறுகளை இவர் அடித்தார். இதில் இரண்டு நூறுகள் *நாக் அவுட் போட்டிகளில்* அடித்தது ஆகும். பின் 2014 -2015 ஆம் ஆண்டு ரஞ்சிக் கோபையிலும் இவர் விளையாடினார். இதில் 10 போட்டிகளில் விளையாடி 709 ஓட்டங்களை எடுத்தார். தமிழ்நாடு அணிக்கு எதிரான இறுதிப் போட்டியில் 328 ஓட்டங்கள் அடித்து அணி கோப்பை வெல்வதற்கு உதவியாக இருந்தார். மேலும் ரஞ்சிக் கோப்பைகளில் மூன்றுநூறுகள் அடித்த இரண்டாவது வீரர் மற்றும் இறுதிப் போட்டியில் நூறுகள் அடித்த முதல் வீரர் எனும் சாதனையைப் படைத்தார். மேலும் ரஞ்சிக் கோப்பைகளில் இறுதிப் போட்டியில் அதிக ஓட்டங்கள் எடுத்த வீரர் எனும் சாதனையையும் படைத்துள்ளார்.
# கருண் நாயர்

## சர்வதேச போட்டிகள்

### தேர்வுத் துடுப்பாட்டம்

நவம்பர் 26, 2016 ஆம் ஆண்டில் சண்டிகரில் நடைபெற்ற இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகமானார். முதல் போட்டியில் இவர் 4 ஓட்டங்கள் எடுத்த நிலையில் *ரன் அவுட்* ஆனார். இந்தப் போட்டியில் இந்திய அணி வெற்றி பெற்றது. சேப்பாக்கம் துடுப்பாட்ட அரங்கத்தில்<nowiki/>நடைபெற்ற இந்தத் தொடரின் மூன்றாவது போட்டியில் இறுதிவரையில் ஆட்டமிழக்காமல் 303* ஓட்டங்கள் எடுத்தார். இவரின் மூன்றாவது ஆட்டப் பகுதியிலேயே முந்நூறுகள் அடித்தார். இதன்மூலம் விரைவாக முந்நூறுகள் அடித்த வீரர் எனும் சாதனையைப் படைத்தார். மேலும் வீரேந்தர் சேவாக்கிற்கு பின் தேர்வுத் துடுப்பாட்டப் போட்டிகளில் முந்நூறுகள் அடித்த இரண்டாவது இந்திய வீரர் எனும் சாதனையைப் படைத்துள்ளார். மேலும் தனது முதல் தொடரில் தான் அடித்த முதல் நூறு ஓட்டங்களை முந்நூறு ஓட்டங்களாக மாற்றிய மூன்றாவது சர்வதேச வீரர் எனும் சாதனையைப் படைத்தார். இதற்கு முன்னதாக பாப் சிம்ப்சன் மற்றும் சோபர்ஸ் ஆகியோர் இந்தச் சாதனைகளைப் புரிந்தனர். இந்தப் போட்டியில் இந்திய அணி இன்னிங்ஸ் மற்றும் 75 ஓட்டங்கள் வித்தியாசத்தில் வெற்றி பெற்றது. இந்தப் போட்டியின் ஆட்ட நாயகனாக கருண் நாயர் தேர்வானார்.
# கருண் நாயர்

## சர்வதேச போட்டிகள்

### ஒருநாள் பன்னாட்டுத் துடுப்பாட்டம்

சூன் 11, 2016 இல் ஹராரேவில் நடைபெற்ற சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் கருண் நாயர் அறிமுகமானார். இந்தப் போட்டியில் கே. எல். ராகுலுடன் இணைந்து துவக்க வீரராக களம் இறங்கினார். இந்தப் போட்டியில் 173 ஓட்டங்கள் இந்திய அணிக்கு வெற்றி இலக்காக நிர்ணயிக்கப்பட்டது. இதில் 20 பந்துகளை சந்தித்த இவர் 7 ஓட்டங்களை மட்டுமே எடுத்தார். இந்தப் போட்டியில் இந்திய அணி வெற்றி பெற்றது.
# தொழிற்சாலை கருநிறமி

**தொழிற்சாலைக் கருநிறமி** (*Industrial melanism*) என்பது உயிரிகளின், குறிப்பாக கணுக்காலிகளின், தோல் நிறத்தில் ஏற்பட்ட ஒரு பரிணாம விளைவு ஆகும். முன்பு வெளிர் நிறங்களில் இருந்த இவற்றின் உடல், தொழிற்சாலை மாசுக்களால் அடர் கருநிறத்தில் மாறிவிட்டன.  
கந்தக டைஆக்சைடு மற்றும் படிந்த புகைக்கரியே இவற்றின் இந்த நிற மாற்றத்திற்கு காரணமாகும். கந்தக டைஆக்சைடானது மரப்பட்டைகளில் உள்ள இலைக்கன்களைக் கொன்று மரங்களை வெறுமனே ஒரு பாதுகாப்பற்ற தன்மைக்கு கொண்டு வந்து விடும். அதே வேளையில் சுத்தமான பிரதேசங்களில் இந்த மரப்பட்டைகள் அடர்த்தியாக பலவிதமான அமைப்புகளில் மரத்தைப் பாதுகாக்கும் தன்மை கொண்டதாகக் காணப்படும். அதே வேளையில் புகைக்கரி, மரத்தின் பட்டையின் நிறத்தை அதிக கருமை நிறமுள்ளதாக மாற்றுகிறது.  
அடர் நிறமாக்கப்பட்ட நிறமிகள், மாசுபடுத்தப் பட்ட பிரதேசங்களில் வாழும் தகவமைப்புத்தன்மை கொண்டதாகக் காணப் படுகிறது. ஏனென்றால் இதன் உருமறைப்பு மாசு படுத்தப்பட்ட பிரதேசங்களுக்குப் பொருந்தும் தன்மை உள்ளதாகக் காணப்படுகிறது. பெர்னார்ட் கெட்டில்வெல் என்பவரால் அதிக அளவு ஆராய்ச்சி செய்யப் பட்ட இந்த நிறமி மாற்றமானது டார்வின் பரிணாமக் கொள்கைக்கு சிறந்த கற்பித்தல் எடுத்துக்காட்டாகும். இவைகள் தோற்றப் பரிணாம வேறுபாட்டால் உயிரிகள் பெறும் வேறுபட்ட தகவமைப்பு மற்றும் வேறுபட்ட இன பெருக்க முறைமைக்கு சிறந்த எடுத்துக்காட்டாகும். கெட்டில்வெல்லின் ஆராய்ச்சியானது விலங்கியலாளர்கள், இயற்கை ஆர்வலர்கள் மற்றும் ஜூடித் ஹூப்பர் போன்றவர்களின் சவாலை சந்தித்தது. ஆனால் பிற்பாடு அநேக ஆராய்ச்சியாளர்கள் கெட்டில்வெல்லின் ஆராய்ச்சியைச் சரி என நிலைநிறுத்தினர்.  
இந்த நிகழ்வு அதிக அளவு வண்ணத்துப் பூச்சிகளிலும் அந்துப் பூச்சிகளிலும் அதிக அளவு பரவலாகக் காணப் படுகிறது. எழுபதுக்கும் மேற்பட்ட இனங்களில் இந்த நிகழ்வு காணப் படுகிறது. எடுத்துக் காட்டாக ஓடொன்டொபெரா பைடென்டேடா(வரிச்சுழி அந்துப்பூச்சி) மற்றும் லைமன்ட்ரியா மோனச்சா(கரு வளைவு ). ஆனால் அதிக அளவு ஆய்விற்காக எடுத்துக் கொள்ளப் பட்டது மிளகு அந்துப் பூச்சி ஆகும். இந்த நிகழ்வு சில வண்டு இனங்களிலும் காணப் படுகிறது. அடலியா பைபங்க்டாடா என்ற இருபுள்ளி லேடிபர்ட்(செந்நிற கருபுள்ளி கொண்ட வட்ட வகை வண்டு) வண்டில் இது காணப் படுகிறது. இவ்வகை வண்டு எச்சரிப்பு வண்ணம் கொண்டுள்ளதால் இதற்கு சூழ்நிலைக்கு ஏற்ப மாறும் உருமறைப்பு தேவையில்லை. இயற்கை வழியில் மேற்கொள்ளப் படும் சோதனையில் சுற்றுச் சூழல் மாசு குறைக்கப் படும்போது இந்த நிறமிகளும் தங்கள் அடர் நிறத்தை இழக்கின்றன எனவே தான் அவைகளுக்கு உருமறைப்பு தேவையில்லை என அறியப் பட்டுள்ளது.  
இந்த தொழிற்சாலை மாசு தொடர்புடைய பிற நிகழ்வுகளும் எடுத்துரைக்கப் பட்டுள்ளன அவையாவன மாசுபடுதலுக்கு எதிரான எதிர்ப்பு சக்தி அதிகரிப்பு, மாசுபாடால் சூரிய ஒளி குறையும் போது சூரிய வெப்பத்தை முதலிலேயே உறிஞ்சி அதிக அளவு சேமித்துக் கொள்ளும் தன்மை, படிந்துள்ள சுவடு கூறுகளை வெளியேற்றி நிறமிகள் உள்ள சிறகுகள் அல்லது செதில்களுக்கு கொண்டு செல்வது போன்றவை ஆகும்.
# தொழிற்சாலை கருநிறமி

## வரலாறு

இந்த தொழிற்சாலை கருநிறமியியலை 1900 இல் மரபியல் ஆராய்ச்சியாளர் வில்லியம் பேட்சன் என்பவர் முதன்முதலில் கவனித்தார். இவர் பூச்சிகள் வண்ண உருவத்தை மூதாதையரிடம் இருந்து பெற்றுக் கொள்வதை உற்று நோக்கினார் ஆனால் பல்லுருவ தோற்றத்திற்கு அவர் விளக்கம் அளிக்கவில்லை.
1906 இல் லியோனார்ட் டான்காஸ்டர் எனும் மரபியல் ஆராய்ச்சியாளர் 1800 இலிருந்து 1850 வரை அந்துப் பூச்சிகளை உற்று நோக்கி அவற்றின் நிறமிகள் மாறும் தன்மை அதிகம் இருந்ததாக கண்டு பிடித்துள்ளார். இந்த ஆராய்ச்சி நடந்த பகுதி இங்கிலாந்தின் அதிக தொழிற்சாலைகள் கொண்ட வட - மேற்கு பகுதியாகும்.
1924இல் பரிணாம உயிரியிலாளர் ஜே.பி.எஸ். ஹால்டேன் என்பவர் ஒரு கணித கணக்கீடைக் கூறினார் அதன் படி மிளகு அந்துப் பூச்சியில் (பிஸ்டன் பெட்யூலேரியா) அடிக்கடி நிகழும் இந்த நிறமி மாற்றமானது உயிரிகள் இயற்கையாகவே தங்கள் சுற்றுச் சூழலுக்கு ஏற்ப மாறிக் கொள்ளும் தன்மையுடையது என்பதை நிரூபிக்கிறது என்று கூறினார்.
1955 இலிருந்து மரபியல் ஆராய்ச்சியாளர் பெர்னார்ட் கெட்டில்வெல் என்பவர் அதிகமாக இந்த நிறமி மாற்ற ஆராய்ச்சியில் ஈடுபட்டார். இவர் உயிரினங்களை பிடித்து அதில் குறியிட்டு பின் மறுபடியும் குறியிடும் ஆராய்ச்சி நுட்பத்தின் மூலம்(capture - mark and recapture) வெளிர் நிறமிகள் கொண்ட பூச்சிகளைக் காட்டிலும் அடர் நிறமிகள் கொண்டவை எந்த சூழலிலும் வாழும் தன்மை கொண்டதாக இருப்பதாகக் கூறினார்.
# பிராங்க் சினாட்ரா

**பிரான்சிசு ஆல்பர்ட்டு *பிராங்க்* சினாட்ரா** (*Francis Albert Frank Sinatra*, திசம்பர் 12, 1915 – மே 14, 1998) அமெரிக்க பாடகர், இசைக்கலைஞர், நடிகர், மற்றும் திரைப்படத் தயாரிப்பாளர் ஆவார். 60 ஆண்டுகளாக பாடியுள்ள சினாட்ராவின் இசைத்தட்டுக்கள் 250 மில்லியனுக்கும் மேலாக உலகெங்கும் விற்பனையாயுள்ளன. இசை வரலாற்றில் மிகச் சிறந்த, மிகுந்தப் பாராட்டுக்களைப் பெற்ற ஒருவராக விளங்குகின்றார்.  
இவருக்கு "ஓல்டு புளூ அய்சு" என்ற செல்லப்பெயரும் உண்டு. "முதல் நவீன பாப்பிசை சூப்பர்ஸ்டார்" என *த நியூயார்க் டைம்ஸ்* குறிப்பிட்டுள்ளது. துவக்கத்தில், இவர் பெரும்பாலும் காதல் பாடல்களைப் பாடிவந்த *மென்குரலாளர்* என்றே அறியப்பட்டார். 1950களிலும் 1960களிலும் சினாட்ரா இசுவிங், ஜாஸ் வகைப் பாடல்களையும் பாடி வந்தார். சினாட்ரா *ராட்பேக்* என்ற குழுவிலும் அங்கமாயிருந்தார். இது மகிழ்கலை நடத்துநர்களின் குழுமமாக 1950களிலும் 1960களிலும் இயங்கி வந்தது. இந்தப் பெயர் முறையானதல்ல, அலுவல்முறையான குழுவும் அல்ல; நண்பர்களின் குழாமாக செயல்பட்டது. இந்தக ்குழுவில் சினாட்ரா, டீன் மார்ட்டின், சாம்மி டேவிசு ஜூனியர், பீட்டர் லாபோர்டு, ஜோயி பிஷப், மற்றும் ஹம்பிறி போகார்ட், ஜூடி கார்லேண்ட், லாரென் பக்கால், சித் லுஃப்ட், சிர்லி மாக்லைன் ஆகியோர் இதில் உறுப்பினர்களாக இருந்தனர்.
# பிராங்க் சினாட்ரா

## இளமை

, இருபதாம் நூற்றாண்டின் துவக்கம்]]  
பிரான்சிஸ் ஆல்பர்ட் சினாட்ரா was born on திசம்பர் 12, 1915இல் ஹோபோக்கினின் மன்றோ தெருவிலுள்ள மாடிக் குடியிருப்பில் பிறந்தார். தற்போது இவ்விடத்தில் செங்கல் வளைவொன்று நாட்டப்பட்டுள்ளது; நடைமேடையில் உள்ள ஓர் வெங்கல அறிவிக்கையில், "பிரான்சிசு ஆல்பர்ட் சினாட்ரா: தி வாய்சு" எனப் பொறிக்கப்பட்டுள்ளது. சினாட்ரா பிறக்கும்போது எடையுடன் இருந்தார். பற்றுக்குறடு கொண்டே பிரசவம் பார்க்கப்பட்டது. இதனால் சினாட்ராவின் கன்னம், கழுத்து, காதுகளில் வடு ஏற்பட்டது. காதில் ஏற்பட்ட குறை வாழ்நாள் முழுவதும் தொடர்ந்தது. பிறப்பின்போது ஏற்பட்ட காயங்களால் புனித பிரான்சிசு தேவாலயத்தில் நடைபெறவிருந்த திருமுழுக்கு ஏப்ரல் 2, 1916 வரை தள்ளிப்போடப்பட்டது. சிறுவயதில் அவரது மாத்தாய்டு எலும்பில் மேற்கொள்ளப்பட்ட அறுவை சிகிச்சையால் கழுத்தில் நிரந்தர தழும்பு ஏற்பட்டது. பாலினப் பருவத்தில் ஏற்பட்ட ஆக்னே நோயால் முகமும் கழுத்தும் வடுக்கள் மிகுந்திருந்தன. சினாட்ரா உரோமன் கத்தோலிக்கர் ஆவார்.
# பிராங்க் சினாட்ரா

## நடிப்புப் பணிவாழ்வு

சினாட்ரா நடிகராகவும் விளங்கினார். *தி மஞ்சூரியன் கேன்டிடேட்*, *பிரம் இயர் டு எடர்னிடி*, *தி மேன் வித் தி கோல்டன் ஆர்ம்* ஆகிய திரைப்படங்களில் நடித்துள்ளார். *பிரம் இயர் டு எடர்னிடி* திரைப்படத்தில் சிறந்த துணைநடிகருக்கான அகாதமி விருதைப் பெற்றுள்ளார்.
# பிராங்க் சினாட்ரா

## தனி வாழ்வு

சினாட்ரா நான்கு முறை திருமணம் புரிந்துள்ளார். 1939 முதல் 1951 வரை நான்சி பர்பாடோவுடன் திருமண வாழ்க்கை நடத்தினார். அவா கார்டினருடன் 1951 முதல் 1957 வரையும் மியா பர்ரோவுடன் 1966இலிருந்து 1968 வரையும் கடைசியாக பார்பரா சினாட்ராவுடன் 1976இலிருந்து மே 14, 1998இல் இறக்கும் வரையிலும் இணைந்து வாழ்ந்துள்ளார்.
# பிராங்க் சினாட்ரா

## இறப்பு

சினாட்ரா கலிபோர்னியாவின் லாஸ் ஏஞ்சலஸ் நகரில் செடர்சு சினாய் மருத்துவ மையத்தில் மே 14, 1998இல் மாரடைப்பால் இறந்தார். அவரது மனைவி பார்பரா இறக்கும்போது உடனிருந்தார்.சினாட்ராவின் கல்லறை மீது "சிறந்தது இன்னும் வரவேண்டியுள்ளது" என எழுதப்பட்டுள்ளது.
# மிலோவின் வீனசு

**மிலோவின் வீனசு** (Venus de Milo) எனப் பரவலாக அறியப்படும் **மிலோவின் ஆஃப்ரோடைட்டு** (Aphrodite of Milos) ஒரு பண்டைய கிரேக்கச் சிலையும், பண்டைய கிரேக்கச் சிற்பக்கலையின் மிகவும் பெயர் பெற்ற படைப்பும் ஆகும். முதலில் இது பிராக்சிடெலெசு என்னும் சிற்பி உருவாக்கியதாகக் கருதப்பட்டது. பின்னர், அச்சிலையின் பீடத்தில் காணப்பட்ட கல்வெட்டிலிருந்து இது ஆன்டியோச்சின் அலெக்சாண்ட்ரொசு என்பவருடைய ஆக்கம் என நம்பப்படுகிறது. கிமு 130 க்கும் 100 க்கும் இடையில் உருவாக்கப்பட்ட இச்சிலை காதலுக்கும் அழகுக்குமான கிரேக்கப் பெண் தெய்வம் ஆஃப்ரோடைட்டைக் (உரோமரின் வீனசு) குறிப்பதாகக் கொள்ளப்படுகிறது. சலவைக் கல்லால் செய்யப்பட்ட இச்சிலை இயல்பான மனித அளவிலும் சற்றுப் பெரியதான 203 சமீ (6 அடி 8 அங்) உயரமானது. கண்டுபிடிக்கப்பட்ட பின்னர் இதன் கையின் ஒரு பகுதியும், முன்னைய பீடமும் தொலைந்துவிட்டன. இது தற்போது பாரிசில் உள்ள லூவர் அருங்காட்சியகத்தில் நிரந்தரமான காட்சியில் உள்ளது. இச்சிலை இது கண்டுபிடிக்கப்பட்ட கிரேக்கத் தீவான மிலோசு (Milos) என்பதைத் தழுவிப் பெயரிடப்பட்டது.  
மிலோவின் ஆஃப்ரோடைட்டு அதன் காணமல்போன கையின் மர்மம் தொடர்பில் பெயர் பெற்றது. சிலையின் வலது மார்பகத்துக்குச் சற்றுக் கீழே ஒரு துளை உள்ளது. இந்தத் துளைக்குள் முன்னர் உலோகக் கழுந்து ஒன்று இருந்திருக்கக்கூடும். இக்கழுந்து தனியாக உருவாக்கப்பட்ட வலது கையை தாங்குவதற்காகப் பயன்பட்டிருக்கலாம்.
# மிலோவின் வீனசு

## கண்டுபிடிப்பும் வரலாறும்

"மிலோவின் ஆஃப்ரோடைட்டு" சிலை 1820 ஏப்ரல் 8 ஆம் தேதி யோர்கோசு கென்ட்ரோட்டாசு (Yorgos Kentrotas) என்னும் உழவர் ஒருவரால், பழைய மிலோசு நகரத்தின் அழிபாடுகளுக்குள் புதையுண்டிருந்த மாடக்குழி ஒன்றுக்குள் இருந்து கண்டுபிடிக்கப்பட்டதாகப் பொதுவாக உறுதிப்படுத்தப்படுகிறது. இவ்விடம் முன்னர் ஓட்டோமான் பேரரசின் பகுதியாக இருந்த ஏஜியனின் மிலோசுத் தீவில் உள்ளது. இவ்விடம் தற்காலத்தில் திரிப்பிட்டி என அழைக்கப்படும் ஒரு ஊர் ஆகும். பிற இடங்களில் இச்சிலையைக் கண்டுபிடித்தவர்கள் யோர்கோசு பொட்டோனிசுவும் அவரது மகன் அந்தோனியோவும் என அடையாளம் காணப்படுகின்றது. பால் காரசு (Paul Carus) இச்சிலை கண்டுபிடிக்கப்பட்ட இடம் ஒரு பழைய நாடக அரங்கம் என்றும், அது தீவின் தலைநகரான காசுட்ரோவுக்கு அண்மையில் உள்ளதாகவும் குறிப்பிட்டுள்ளார். அத்துடன், பொட்டோனிசும் அவரது மகனும் பாரமான கற்பலகை ஒன்றால் மூடப்பட்டிருந்த சிறிய நிலக்கீழ் குகை ஒன்றைத் தற்செயலாகக் கண்டனர் என்றும், அதற்குள் இரண்டு துண்டுகளாகக் காணப்பட்ட சலவைக்கற் சிலையும், மேலும் பல உடைந்த சலவைக்கற் துண்டுகளும் இருந்ததாகவும், இது 1820 பெப்ரவரியில் நடந்ததாகவும் அவர் கூறுகிறார். இவரது இக்கூற்று "செஞ்சுரி சஞ்சிகை" யில் வெளியாகியிருந்த கட்டுரை ஒன்றை அடிப்படையாகக் கொண்டதாகத் தெரிகிறது.  
ஆசுத்திரேலிய வரலாற்றாளர் எட்வார்டு டுயிக்கர் (Edward Duyker) 1820 இல் பிரான்சுத் தூதுவராக மிலோசில் இருந்த லூயிசு பிரெசுட் (Louis Brest) என்பவர் எழுதிய கடிதம் ஒன்றைச் சான்று காட்டி, சிலையைக் கண்டுபிடித்தவர் தியோடோரசு கென்ரோட்டாசு என்றும், பின்னர் கண்டுபிடிப்புக்கு உரிமை கோரிய தியோடோரசின் இளைய மகன் "ஜோர்ஜஸ்" (யோர்கசு என்று ஒலிக்கப்படும்) என்பவனோடு தான் குழப்பிக்கொண்டதாகவும் கூறுகிறார். டுயிக்கரின் கூற்றுப்படி, முன்னர் உரோம உடற்பயிற்சிக் கூடத்தின் ஒரு பகுதியாக இருந்த அழிந்துபோன சிற்றாலயம் ஒன்றிலிருந்து கல் ஒன்றை கென்ட்ரோட்டாசு அகற்றியபோது, அதன் கீழ் ஒரு நிலக்கீழ் வெளியிடம் இருந்ததாகவும் இந்த வெளியிடத்துக்கு உள்ளேயே கென்ட்ரோட்டாசு முதலில் சிலையின் மேற்பகுதியைக் கண்டதாகவும் தெரிகிறது.
# முற்காலப் பாண்டியர் அரசு

**முற்காலப் பாண்டியர் அரசு** (*Early Pandyan Government*) என்னும் கட்டுரை சங்ககாலப் பாண்டியர்களின் கீழும் முதலாம் பாண்டியப் பேரரசின் கீழிருந்த பாண்டிய நாட்டரசின் நிலம், ஊர்கள், நிர்வாகம், பொருளாதாரம், அதிகாரம், வணிகம் போன்றவைகளைப் பற்றிய தொகுப்பாகும்.
# முற்காலப் பாண்டியர் அரசு

## வேந்தனும் அமைச்சும்

பாண்டியர் நாட்டின் தலைவன் பாண்டிய வேந்தன் ஆவான். பாண்டியநாட்டின் ஆட்சிமுறை மரபுவழிப்பட்ட முடியாட்சி முறையாகும். பாண்டியர்கள் பலர் இளவயதிலேயே முடியாட்சி ஏற்றுள்ளனர். இதற்கு எடுத்துக்காட்டாக தலையாலங்கானத்துச் செருவென்ற பாண்டியன் நெடுஞ்செழியன் இளவயதில் ஆட்சி ஏற்றதையும், "இளையராயினும் பகையரசு கடியும் செருமான் தென்னர் குலம்" என்பது போன்ற புறநானூற்றின் வரிகளையும் (புறம் 58) கொள்ளலாம். பாண்டியர்கள் வயது முதிர்ந்து இறக்கும் தருவாய் வரை ஆட்சி செய்துள்ளனர். பாண்டியநாட்டின் வேந்தன் கடவுளுக்கு இணையாக வைக்கப்பட்டான். பாண்டியரசின் சின்னம் கயல் மீன்கள் பொறித்த கொடியாகும். பாண்டியர் காசுகளிலும் இது அரசாங்க சின்னமாகப் பயன்படுத்தப்பட்டு வந்தது. பாண்டி நாட்டின் காசுகளிலும் அரசாங்க ஆணைகளிலும் அலுவல் காரியங்களிலும் ஏற்றுமதி இறக்குமதி பொருட்களிலும் கயற்சின்னம் பயன்படுத்தப்பட்டு வந்தது.  
பாண்டியர் அரண்மனையில் அமைச்சர்களும், மந்திரிகளும், தளபதிகளும், கணக்கர்களும் இருந்தனர். பாண்டிய வேந்தனின் அதிகாரம் ஐம்பெருங்குழுவால் வழிநடத்தப்பட்டது. அதில் மக்கள் பிரதிதிகளும் பார்ப்பனர்களும், மருத்துவர்களும், கணியர்களும், அமைச்சர்களும் இருந்தனர். மக்கள் பிரதிகள் மாசனம் எனப்பட்டனர். மக்களின் உரிமைகளையும் சலுகைகளையும், வசதிகளையும் நிர்வகிப்போர் அவர்கள். பார்ப்பனர் சமய சடங்குகளை நடத்துபவர்களாகவும், மருத்துவர்கள் பாண்டிநாட்டு மக்களின் உடல்நலம் பேணுவோராகவும், கணியர்கள் பொதுநிகழ்ச்சி நிரல்களுக்கு நேரம் பார்ப்போராகவும் அரண்மனை கணியராகவும், அமைச்சர்கள் வரியையும் நிர்வாகத்தையும் கவனிப்போராகவும் இருந்தனர். எண்பேராயம் என்பது பாண்டிய நாட்டின் மக்கள் தொகுப்பாகும். எண்பேராயம் என்பதனைத் தொல்காப்பியம் எட்டுவகை நுதலிய அவையம் எனக் குறிப்பிடுகிறது. அதில் கரணத்தை நிர்வகிப்போரும், வாய்க்கடை காப்போரும், நகர மக்களும், படைத்தலைவர்களும், கிளைச்சுற்றத்தாரும், யானை வீரர்களும், குதிரை வீரர்களும், காவிதியரும் இருந்தனர்.
# முற்காலப் பாண்டியர் அரசு

## நாட்டு நிர்வாகம்

பாண்டியநாட்டு தலைநகரான மதுரை மாநகரை பாண்டிய வேதனும் துணைத்தலைநகரான கொற்கை நகரை பாண்டிய இளவேந்தனும் ஆண்டனர். வேந்தன் பாண்டிய நாட்டை கூற்றங்களாகவும், நாடுகளாவும் பிரித்திருந்தான். கூற்றம் பெரும்பாலும் பாண்டிநாட்டு வேளிர்கள் கீழும் நாடு குறுநில மன்னர்கள் கீழும் சீறூர் மன்னர்கள் கீழும் இருந்தன. நாட்டு உட்பிரிவுகள் அனைத்திலும் தலைநகர் போல் ஊரும், ஊருக்கு வெளியே சேரியும் இருந்தன. ஒவ்வொரு சேரியிலும் தொழில் சார்ந்த மக்களே வாழ்ந்தனர்.  
பாண்டிய நாட்டு சிறுகுடி கிராமங்களை, ஊர் பெரியவர்களும் சிறுகுடித்தலைவர்களும் ஆண்டனர். சிற்றூர்கள் மன்றங்களாலும் அம்பலங்களாகவும் வழிநடத்தப்பட்டன. மன்றம் மரத்தடிகளிலும், அம்பலம் மேடைகளிலும் அறைகளிலும் நடந்தன. இவை நீதி, நிலக்கண்காணிப்பு, நிதி, வரி, சாலை பராமரிப்பு, நீர்பாசன வசதி என சிற்றூர்களுக்கு தேவையான அனைத்தையும் கவனித்துக்கொண்டன.
# முற்காலப் பாண்டியர் அரசு

## நீதி

பாண்டிய நாட்டில் நிர்வாகம் தொடர்பாக தனி நீதிபதிகளும் வழக்குரைஞர்களும் இருந்தாலும் வேந்தனே குடிமைக்கும் குற்றத்துக்கும் உரிய உச்சநீதி மன்றத்தலைவன் போல் செயல்பட்டான். சிலப்பதிகாரத்தில் தவறான நீதி தந்ததற்காக உயிர் துறந்த பாண்டிய வேந்தனும் குடும்ப விசயத்தில் தெரியாமல் தலையிட்டதற்காக கையை அரிந்துகொண்ட பொற்கைப்பாண்டியன் கதையும் பாண்டிய நாட்டு நீதிக்கு சிறந்த எடுத்துக்காட்டுகள். நிர்வாக நீதிபதிகள் படித்தவர்களாகவும் ஒளிவு மறைவற்று வாதம் புரிபவர்களாகவும் முதியவராகவும் அனுபவம் வாய்ந்தர்களாவும் தெரிந்தெடுக்கப்பட்டனர். அடமானம், வாடகை, குத்தகை, அறக்கட்டளை சொத்து நிர்வாகம், கடன், ஒப்பந்த மீறல் வழக்குகள் குடிமை சட்டத்துக்கு கீழும் திருட்டுல், கூடா ஒழுக்கம், தேசத்துரோகம் குற்றவியல் சட்டத்தின் கீழும் வந்தன.  
குற்றத்துக்கானத் தண்டனைகள் கடுமையானதாக இருந்தன. திருட்டு, கூடாவொழுக்கம், எதிரி நாட்டுக்கு ஒற்றறிதல் போன்றவை கண்டறியப்பட்டால் மரண தண்டனையும், பொய் சாட்சி சொன்னோருக்கு நாக்கை துண்டித்தலும் தண்டனையாக இருந்தன. தண்டனைகள் கடுமையானதாக இருந்ததால் குற்றங்களும் குறைவானதாகவே இருந்தன. குற்றம் செய்தோரும், போர்க்கைதிகளும் சிறைச்சாலைகளில் அடைக்கப்பட்டனர். கைதிகள் விலங்குகளால் பிணைக்கப்பட்டு சிறைக்காவலர்களால் கண்காணிக்கப்பட்டனர். சிறைவாசிகளை பண்டிகைகளின் போது விடுதலை செய்வதையும், சிலரை முத்துக்குளித்தலுக்கு அனுப்புதலும் பாண்டியநாட்டு வழக்கமாய் இருந்தன.
# கமுதி கலவரம் 1918

**கமுதி கலவரம் 1918** (**Kamuthi looting)** என்பது தமிழ்நாட்டின்கமுதி மீது அண்டை கிராமங்களில் இருந்துவந்த மறவர்கள், 1918செப்டம்பர் 17அன்றுநடத்தியதாக்குதலைக் குறிப்பது ஆகும். இந்தநிகழ்வில் ஐம்பது கலகக்காரர்கள்சுட்டுக்கொல்லப்பட்டனர், மேலும் தலைமைக் காவலர் உள்ளிட்ட இரண்டு காவலர்கள் கொல்லப்பட்டனர்.இதில் 50,000 ரூபாய் மதிப்புடைய சொத்துகள் இழப்பு ஏற்பட்டது.
# கமுதி கலவரம் 1918

## பின்னணி

பத்தொன்பதாம் நூற்றாண்டின் பிற்பகுதியில், கமுதியானது பல கிராமங்களால் சூழப்பட்ட வர்த்தக நகரமாக இருந்தது. இதன் அன்றைய மக்கள்தொகை 7000 க்கும் குறைவு.நகரில் நாடார் மற்றும் முஸ்லிம் மக்களே பெரிதும்வாழ்ந்து வந்தனர்.ஆனால்சுற்றுப்புறகிராமங்களில்மறவர்கள்பெரும்பான்மையாகஇருந்தனர்.இரமநாதபுரம் மாவட்டத்தைச் சேர்ந்தநாடார்கள்வணிகத்தால்பொருளாதாரவளர்ச்சிஅடைந்துவரும்சமயத்தில், சமூகத்திலும் உயர்ந்த நிலையை அடைவதற்கான முயற்சிகளில்ஈடுபட்டனர். 1885 இல் இராமநாதபுரம் மன்னரின் கண்காணிப்பில் இருந்த கமுதி சுந்தரேசுவரர் கோயிலுக்குள் சென்று வழிபடும் உரிமை வேண்டும் என்று நாடார்கள் அரசுக்கு மனு அனுப்பினர். அப்போதிருந்து கமுதி நாடார்களுக்கும் மறவர்களுக்கும் இடையில் பகை தோன்றத் துவங்கியது. மேலும் உணவுப் பொருட்களின் விலையை உயர்த்திவிற்பதாக நாடார் வியாபாரிகள் மீது கசப்புணர்வு இருந்தது. 1918 ஆகத்து அன்று சந்தையில்நெல்விற்றுக்கொண்டிருந்தபக்கத்துகிராமத்தைச்சேர்ந்த மறவரைச்சற்றுதொலைவில்சென்றுவிற்குமாறு நாடார்கள்சிலர்அவரிடம்தகராறுசெய்துள்ளனர். இதனால் ஏற்பட்ட கைகலப்பில் மறவரை, நாடார்கள் தாக்கியதாகக் காவல்துறையில்புகார்அளிக்கப்பட்டது. சிவகாசிபடுகொலைகளைப்போலகமுதி நாடார்களுக்குஅச்சத்தைஉண்டாக்கவேண்டும்என்றகருத்துஉருவானது.  
செப்டம்பர் 17 ஆம் தேதி கமுதியில்கலவரம்உருவாக உள்ளதாகத் தகவல் வந்ததை அடுத்து,கலவரத்தைஅடக்க15காவலர்கள்,ஒருதலைமைக்கவாவலர்ஆகியோர் அனுப்பப்பட்டனர். உடனடியாக நகரத்தை சுற்றிவந்தகாவலர்கள், கும்பல்களைக் கலைக்கத் தொடங்கினர். கலகக்காரர்களுடனானநடவடிக்கையில் ஐந்துகாவலர்கள் தீவிரமான காயமுற்றனர்.மேலும்காவலர்கள்தேவைஎனதலைமைக்காவலர் தன் மேலதிகாரிக்குஎழுதினார்.
# கமுதி கலவரம் 1918

## நிகழ்வு

கடைவீதியில்துப்பாக்கியுடன் கூடியகாவலர்குழுவினர்இருந்தனர். சுமார் 1000 மறவர்கள் தெருவில் நுழைந்து கடைகளையும் வீடுகளையும்சூறையாடினர். பின்னர் கலகக்காரர்கள் மீதுகாவல்துறையினர் துப்பாக்கிச் சூடு நடத்தினர்.கலகம் கட்டுப்படுத்தப்பட்டது,இதில் ஐம்பது கலகக்காரர்கள் மற்றும் தலைமைக்காவலர் உள்ளிட்ட இரண்டுகாவலர்கள் கொல்லப்பட்டனர்.கடை வீதியில்இருந்தநாடார்களின் சுமார் நாற்பது கடைகள் மற்றும் வீடுகள் சூறையாடப்பட்டு எரிக்கப்பட்டன. சொத்து இழப்புக்கள் ரூபா 50'000 என மதிப்பிடப்பட்டது.
# கமுதி கலவரம் 1918

## பின்விளைவு

1918அக்டோபரில்,கமுதியில் அமைதி காக்கும்பணிக்காக 50 பாதுகாப்புக்காவலர்கள்ஈடுபடுத்தப்பட்டு, கமுதி கலவரப் பகுதியாக அறிவிக்கப்பட்டது.நாடார்மற்றும்மறவர்மீது அபராதவரி விதிக்கப்பட்டு, அத்தொகையானது 50 காவலர்களுக்கானபராமரிப்புப்பணிக்குஎடுத்துக்கொள்ளப்பட்டது. இந்த சிறப்புப்படை ஒரு வருடம் நிலை நிறுத்தப்பட்டு, அதுஅடுத்த ஆண்டிற்கும் தொடர்ந்தது.1922சனவரியில் ஊ. பு. அ. சௌந்திரபாண்டியன் நாடார்,இரண்டு சமூகங்களுக்கும் ஏற்படும் சுமைகளைச் சுட்டிக்காட்டிஅபராதவரியை ரத்து செய்வதற்கான தீர்மானம் ஒன்றை அறிமுகப்படுத்தினார்.நாடார் மற்றும்மறவர் இடையே பழைய சண்டையின் காரணமாக இனிஎந்த இடையூறும் இருக்காது என்றுகூட்டுக்குழுவில் சௌவுந்திரபாண்டியன் நாடாருடன் இணைந்து ராமநாதபுரம்அரசர் (ராஜா பாஸ்கர சேதுபதி மகன்) உறுதி அளித்ததால், வரி ரத்து செய்வதற்கான ஏற்பாடு மேற்கொள்ளப்பட்டது.
# ரேடியா விண்மீன் மண்டலம்

**ரேடியா விண்மீன் மண்டலம்** (**Radio galaxies**) மற்றும் அதன் தொடர்புள்ள விண்மீனையொத்த ரேடியோ மூலம், சிற்றலை விண்மீன் ஆகியவை, வானொலி அலைகளின் அலை வரிசையில் நன்றாகப் புலப்படும் துடிப்பான வீண்மீன் கூட்டங்களாகும். அவற்றின் ஒளிர்வு 10<sup>39</sup> W மற்றும் அதிர்வெண் 10&nbsp;MHz முதல் 100&nbsp;GHz வரை. ஒத்தியங்கு முடுக்கி முறையில் (ஆரவிணக்கத் துகள்முடுக்கக் கதிர்வீச்சு) வானொலி அலைகள் உருவாக்கப்படுகின்றன. இரட்டை வானியல் சார் தாரைகள் (Astrophysical jet) கொண்ட அமைப்பு, வெளிஊடகத்துடன் ஏற்படுத்தும் இடைவினையால் வானெலி அலைகள் உருவாக்கப்படுகின்றன. அவற்றைத் தாங்கி நிற்பவை பெரும்பாலும் நீள்வட்ட விண்மீன் மண்டலங்கள் ஆகும். ரேடியா விண்மீன் மண்டலங்கள் அதிக தொலைவில் காணப்படுகிறது, அவற்றை உற்று நோக்குவது அண்டவியலில் முக்கியத்துவம் பெறுகிறது. அண்மைய காலங்களில் ரேடியா விண்மீன் மண்டலங்களோடு விண்மீன் குழு இடைப்பொருள், விண்மீன் மண்டலக் கூட்டங்கள் மற்றும் கொத்துக்கள் இடையே ஏற்படும் இடைவினை குறித்த ஆராய்ச்சிகள் பல நடத்தப்பட்டுள்ளன.
# ரேடியா விண்மீன் மண்டலம்

## உமிழ்வு செயல்முறைகள்

வானொலி அலைகளை அதிகம் வெளியேற்றும் ரேடியோ விண்மீன் மண்டலக் கூட்டங்கள், ஒத்தியங்கு முடுக்கி முறையில் வானொலி அலைகளை உருவாக்குகின்றன. அவை அதிக அலை வரிசைப்பட்டையைக் கொண்டுள்ளதுடன், முனைவாக்கல் முறைக்கும் உட்படுத்தப்படுகிறது. வானொலி அலைகளை உமிழும் பிளாசுமாவில் சிறப்புச் சார்பியல் வேகத்தில் செல்லும் எதிர்மின்னியும் காந்தப் புலமும் உள்ளன. பிளாசுமா மின் சுமையற்று இருப்பதால், நேர்மின்னி அல்லது பாசிட்ரான்களைக் (positron) கொண்டுள்ளது. ஒத்தியங்கு முடுக்கி கதிர்வீசலை நேரடியாகக் கண்டறிய இயலாது.  
ஒத்தியங்கு முடுக்கி கதிர்வீசலைப் போன்றது காம்ப்டன் சிதறல் முறை. இதில் சார்பியல் வேக இலத்திரன்களும், ஒளியணுக்களும் உள்ளன. இம்முறையில் அதிக ஆற்றலுள்ள எக்சு கதிர்களும் உள்ளன.  
ஒத்தியங்கு முடுக்கி கதிர்வீசல், வானொலி அலைகளை மட்டும் உருவாக்குவதில்லை; அதனுடன் அகச்சிவப்புக் கதிர், கட்புலனாகும் நிறமாலை, புற ஊதாக் கதிர் மற்றும் எக்சு கதிர்களும் உருவாகிறது. முனைவாக்கலும், தொடர் நிறமாலையும் ஒத்தியங்கு முடுக்கி கதிர்வீசலை மற்ற உமிழ் முறைகளிலிருந்து வேறுபடுத்திக் காட்டுகிறது.
# ரேடியா விண்மீன் மண்டலம்

## ரேடியோ அமைப்புகள்

ரேடியோ அமைப்புகளில் விண்மீனையொத்த ரேடியோ மூலங்கள், ரேடியோ விண்மீன் மண்டலக் கூட்டங்களை விட அதிக இடத்தை நிரப்புகின்றன. ரேடியோ அமைப்புகளில் பெரிய அளவில் காணப்படுவது மடல்கள் ஆகும். இவை இரட்டையாகவும், சமச்சீரானதாகவும், பொதுவாக நீள் வட்ட அமைப்பில், விண்மீன் கூட்ட அமைப்பின் உட்கருவின் இரு புறமும் காணப்படுகிறது. சில அமைப்பில் புகைப்போக்கியில் வெளிவரும் புகைவடிவம் உள்ளது. சில ரேடியோ விண்மீன் மண்டலக் கூட்டங்கள் ஒரு பக்கம் அல்லது இரு பக்கமுள்ள தாரைகளைப் பெற்றிருக்கும். இதற்கு உதாரணமாக, விர்கோ கொத்து விண்மீன்கூட்டம் உள்ளது. இதன் மடல்களும் தாரைகளும் அதிக ஆற்றல் கொண்ட துகள்களையும், காந்தப்புலத்தையும் பெற்றிருக்கும்.  
1974 ஆம் ஆண்டு பெர்னார்டு பானராப் மற்றும் யூலியா எம். இரிலே ஆகியோர் ரேடியோ விண்மீன் மண்டலக் கூட்டங்களை இரண்டு வகைகளாகப் பிரித்தனர். இந்த வகைப்பாடு எப்.ஆர். வகை I, எப்.ஆர். வகை II எனப் பிரிக்கப்பட்டுள்ளது. அதன் புறவடிவவியல் அமைப்பைக் கொண்டு வகைப்படுத்தப்படுகின்றன. எப்.ஆர். வகை I என்ற ரேடியோ விண்மீன் மண்டலக் கூட்டங்கள், மையத்தை நோக்கி பிரகாசமாக இருக்கும். எப்.ஆர். வகை II என்ற ரேடியோ விண்மீன் மண்டலக் கூட்டங்கள், ஓரத்தை நோக்கி பிரகாசமாக இருக்கும். எப்.ஆர். வகை I இல் எதிர் முடுக்கம் பெறும் தாரைகள் வானெலி அலைகளை அதிகம் உமிழ்கின்றன.  
ரேடியோ அமைப்பைக் கொண்டு வகைப்படுத்தப்பட்டுள்ள சில ரேடியோ மூலங்கள்:  
- *மரபார்ந்த இரட்டை* என்பது எப்.ஆர். வகை I இல் தெளிவாகத் தெரியும் பகிரலைகளைக் கொண்டது.
- *அகன்றக் கோணத்திலுள்ள வால்* என்பது எப்.ஆர். வகை I / எப்.ஆர். வகை II களில் மடல்களுக்குப் பதிலாக புகைப்போக்கியில் வெளிவரும் புகைவடிவம் பெற்றிருக்கும்.
- *குறுகியக் கோண வால்* அல்லது *தலை-வால் மூலம்* எப்.ஆர். வகை I இல் இராம் அழுத்தத்தினால் வளைந்த அமைப்பைப் பெற்றிருக்கும்.
- *பருத்த இரட்டைகள்* இதில் தாரைகளோ அல்லது பகிரலைகளையோ பெற்றிருக்காது. இவற்றில் ஆற்றல் வெளிப்பாடு நிரந்தரமாகவோ அல்லது தற்காலிகமாகவோ நிறுத்தப்பட்டிருக்கும்.
# ரேடியா விண்மீன் மண்டலம்

## ரேடியோ விண்மீன் மண்டலங்களின் பயன்கள்

### தொலைவிலுள்ள மூலங்கள்

80கள் மற்றும் 90களில் ரேடியோ விண்மீன் மண்டலங்கள் தூரத்திலுள்ள விண்மீன் கூட்டங்களைக் கண்டறியப் பயன்பட்டது. வானொலி நிறமாலையில் காணப்படும் செம்பெயர்ச்சி மூலம் விண்மீன் கூட்டங்கள் கண்டறியப்பட்டன.
# ரேடியா விண்மீன் மண்டலம்

## ரேடியோ விண்மீன் மண்டலங்களின் பயன்கள்

### தரமான அளவுகோல்கள்

ரேடியோ விண்மீன் மண்டலங்கள், பேரண்டம் சார்ந்த கூறுகளைக் கண்டறியும் தரமான அளவுகோல்களாகப் பயன்படுத்தப்படுகின்றன. ரேடியோ விண்மீன் மண்டலங்களின் அளவு, அதன் வயதையும், சுற்று சூழலையும் பொறுத்தது. இதனால் ரேடியோ விண்மீன் மண்டலங்களைக் கண்டறிவதன் மூலம் பேரண்டம் சார்ந்த கூறுகளைக் கண்டறிவது எளிதாகிறது.
# ரேடியா விண்மீன் மண்டலம்

## ரேடியோ விண்மீன் மண்டலங்களின் பயன்கள்

### சுற்றுசூழலில் ஏற்படும் விளைவுகள்

ரேடியோ விண்மீன் மண்டலங்கள் மீயொலி அலைகளின் வேகத்தில் நகர்கிறது. அதனால் தனது ஆற்றலை பிளாசுமாவின் மீது நகர்த்துகிறது. அதன் மடல்களில் குறைந்த ஆற்றலை பெற்றுள்ளது.
# Module:Location map/data/European Russia

return {
name = 'European Russia',
x = '213.4825 * cos( $1*0.01745329252 )*sin( ($2-(42.5))*0.01745329252 ) * ( ((1 + sin( $1*0.01745329252 )*sin( 57.5*0.01745329252 )+ cos( $1*0.01745329252 )*cos( 57.5*0.01745329252 )*cos( ($2-(42.5))*0.01745329252 ) ) *0.5)^ -0.5)+50.0',
y = '100 - 49.1327 - 161.4897*( cos( 57.5*0.01745329252 )*sin( $1*0.01745329252 ) - sin( 57.5*0.01745329252 )*cos( $1*0.01745329252 )*cos( ($2-(42.5))*0.01745329252 ) ) * ( ((1 + sin( $1*0.01745329252 )*sin( 57.5*0.01745329252 )+ cos( $1*0.01745329252 )*cos( 57.5*0.01745329252 )*cos( ($2-(42.5))*0.01745329252 ) ) *0.5)^ -0.5)',
image = 'European_Russia_laea_location_map_(Crimea_disputed).svg',
image1 = 'European Russia laea relief location map (with Crimea).jpg'
}
# பீகல்

## வெளியிணைப்புகள்

-
# சமூக மூலதனம்

**சமூக மூலதனம்** என்பது பொருளாதார மற்றும் கலாச்சார மூலதனமாகும், இதில் சமூக வலைப்பின்னல் மையமாக உள்ளது; பரிவர்த்தனைகள், பரஸ்பரம் மாற்றிக் கொள்ளுதல், நம்பகத்தன்மை, ஒத்துழைப்பு ஆகியவற்றால் குறிக்கப்படுகின்றன; மற்றும் சந்தை முகவர்கள், பொருட்கள் மற்றும் சேவைகளை முக்கியமாக தங்களுக்காக உற்பத்தி செய்யாமல், ஆனால் ஒரு பொதுவான நன்மைக்காக தயாரிக்கின்றார்கள்.  
இந்தச் சொல் பொதுவாக (அ) வளங்கள் மற்றும் இந்த வளங்களின் மதிப்பு ஆகியவற்றைக் குறிக்கிறது, மேலும் தெளிவாக தெரியக் கூடிய (பொது இடங்கள், தனியார் சொத்துக்கள்) மற்றும் தெளிவற்ற ("ஆதாரங்கள்", "மனித மூலதனம்", மக்கள்) ஆகிய இரண்டையும் குறிக்கும். (ஆ) இந்த வளங்களில் உள்ள உறவுகள், மற்றும் (இ) இந்த உறவில் ஈடுபட்டுள்ள ஒவ்வொரு வளங்கள், மற்றும் பெரிய குழுக்களில் ஏற்படும் தாக்கம். இது பொதுவாக, பொது மூலதனமாக பார்கப்படுகிறது, இது பொதுவான நலன்களுக்காக பொதுப் பொருட்களை உற்பத்தி செய்கிறது.  
சமூக மூலதனம் பல்வேறு குழுக்களின் மேம்பட்ட செயல்திறனை, தொழில் முனைவோர் நிறுவனங்களின் வளர்ச்சி, உயர்ந்த மேலாண்மையான செயல்திறன், மேம்பட்ட விநியோக சங்கிலி உறவுகள், உத்திபூர்வ கூட்டணிகளில் இருந்து பெறப்பட்ட மதிப்பு மற்றும் சமூகங்களின் பரிணாம வளர்ச்சி ஆகியவற்றை விவரிக்க பயன்படுகிறது.  
1990 மற்றும் 2000 இடைப்பட்ட ஆண்டுகளில் இந்த கருத்து அதிகரித்து, பரந்த அளவிலான சமூக அறிவியல் துறை மற்றும் அரசியலில் மிகவும் பிரபலமடைந்தது.
# சமூக மூலதனம்

## வேர்கள்

### ஒரு பழைய யோசனையிலிருந்து ஒரு புதிய பெயர்

சமூக மூலதனத்தின் நவீன வெளிப்பாடானது, சமூக அறிவியலின் ஒரு பழைய விவாதத்தை மீண்டும் புதுப்பித்தது: மேலும் நம்பிக்கை, சமூக வலைப்பின்னல்கள் மற்றும் நவீன தொழிற்துறை சமூகத்தின் வளர்ச்சி ஆகியவற்றுக்கு இடையேயான உறவு பற்றிய விவாதத்தையும் தொடங்கியது. சமூக மூலதனக் கோட்பாடு, பாரம்பரிய மூலதனக் கோட்பாட்டின் ஒருங்கிணைந்த மூலதனத்தின் புலனாகாத வடிவத்தை விவரிப்பதன் மூலம் முக்கியத்துவம் பெற்றது. இந்த வழியில், மூலதனத்தின் பாரம்பரிய வரையறைகளை கடந்து, ஆராய்ச்சியாளர்கள் ஒரு புதிய முறையில் பிரச்சினைகளை சமாளிக்க அனுமதிக்கிறது (Ferragina, 2010:73). சமுதாய உறுப்பினர்களிடயே உள்ள மதிப்பு மற்றும் 'அறிவார்ந்த விருப்பக் கோட்பாடு' மூலம் தனிமனிதவாதம் ஆகியவற்றின் இடையே சமூக மூலதன கருத்துக்களின் தொகுப்பை ஆராய்ச்சியாளர்கள் முன்மொழிய முயற்சிக்கின்றனர். சமூக மூலதனத்தை, சமுதாய உறுப்பினர்கள் மற்றும் சமூக வலைப்பின்னல்கள் ஆகியவற்றை கொண்டு உருவாக்க இயலும், ஆனால் தனிநபர்களும், குழுக்களும் அதை ஒரே நேரத்தில் பயன்படுத்தலாம். தனிநபர்கள் தனிப்பட்ட நோக்கங்களை அடைய தங்கள் சமூக வலைப்பின்னல் மூலம் சமூக மூலதனத்தை சுரண்டிக்கொள்ள முடியும் மற்றும் குழுக்கள் குறிப்பிட்ட நெறிகள் அல்லது நடத்தைகளை செயல்படுத்துவதற்கு அதைப் பயன்படுத்தலாம். இந்த அர்த்தத்தில், சமூக மூலதனம் கூட்டாக உருவாக்கப்படுகிறது ஆனால் அது தனித்தனியாகவும் பயன்படுத்தப்படலாம், மேலும் சமுதாய உறுப்பினர்கள் மற்றும் தனிமனிதவாதிகள் ஆகியவற்றுக்கு பாலமாகவும் இருக்கிறது.
# சமூக மூலதனம்

## வேர்கள்

### வரையறை சிக்கல்கள்

மூலதனம் என்ற சொல் மற்றப் பிற பொருளாதார மூலதனங்களுக்கும் பயன்படுத்தப்படுகிறது, ஏனெனில் சமூக மூலதனமும் இதற்கு ஒத்த (குறைவான அளவிடக்கூடியது என்றாலும்) நன்மைகளை தருகிறது. எனினும் மூலதனத்துடன் சமூக மூலதனத்தை ஒப்பிடுதல் சில சமயங்களில் குழப்பத்தை உண்டாக்குகிறது. பாரம்பரிய மூலதன வடிவங்களைப் போலல்லாமல், சமூக மூலதனம் பயன்பாட்டால் குறையவில்லை; உண்மையில் அது பயன்படுத்தப்படாத போது (பயன்படுத்து அல்லது இழப்பு) மூலம் குறைக்கப்படுகிறது. இது சம்பந்தமாக, மனித மூலதனத்தின் நன்கு அறியப்பட்ட பொருளாதார கருத்துக்கு இது ஒத்திருக்கிறது.  
சமூக மூலதனமானது பொருளாதார கோடபாட்டில் கூறப்படும் சமூக முதலாளித்துவத்தில் இருந்து வேறுபட்டுள்ளது. சமூக முதலாளித்துவம், சோசலிசம் மற்றும் முதலாளித்துவம் ஆகிய இரண்டும் பரஸ்பரம் தனித்துவமானவை என்ற கருத்தை ஏற்க மறுக்கிறது. ஏழைகளுக்கான வலுவான சமூக ஆதரவு வலைப்பின்னல் மூலதன வெளியீட்டை அதிகரிக்கிறது என்று சமூக முதலாளித்துவம் கூறுகிறது. வறுமையைக் குறைப்பதன் மூலம், மூலதன சந்தை பங்கு விரிவாக்கப்படுகிறது.
# சமூக மூலதனம்

## அளவீடு

சமூக மூலதனத்தை எப்படி அளவீடுவது என்பதை பற்றி பரந்த கருத்தொற்றுமை எதுவும் எட்டப்படவில்லை. மேலும் அளவீட முடியாவிட்டால் ஏன் மூலதனம் என்றழைக்க வேண்டும்? என்ற விவாத பொருளாக மாறிவிட்டது. ஒரு குறிப்பிட்ட உறவில் சமூக மூலதனத்தின் நிலை / அளவைப் பொதுவாக ஒருவரால் உள்ளுணர்வு மூலம் அறிந்துகொள்ள முடியும், ஆனால் அளவீடும் முறை சற்று சிக்கலானதாக நிரூபிக்கப்பட்டுள்ளது. இதனால் பல்வேறு செயல்பாடுகளை அளவீடு செய்ய வெவ்வேறு அளவீடுகளை ஏற்படுத்தியுள்ளது.
# சமூக மூலதனம்

## அளவீடு

### பெயர் இயக்கிகள்

சமூக வலைப்பின்னல்களையும் மற்றும் சமூக மூலதனத்தின் அளவை அறிந்துகொள்வதற்கும் பயன்படும் ஒருவகை அளவீடாக "பெயர் இயக்கிகள்" பயன்படுத்தப்படுகிறது. பங்கேற்பவர்களை இவ்வாறு கேட்பதனால வலைபின்னல் அமைப்பு உருவாக்கப்படுகிறது. எ.கா. "கடந்த ஆறு மாதங்களில் முக்கியமான விஷயங்களை நீங்கள் விவாதித்த விசயங்களின் தலைப்புகளின் பட்டியலிடு?" பெயர் இயக்கிகள் பெரும்பாலும் வலுவற்ற வலைபின்னல்களை விட வலுவான உறவுகளை கொண்ட வலைபின்னல்களை கட்டமைக்க உதவுகிறது.